Referat fra styremøte i Bingsfoss sykkelklubb 7/2021

Dato:			13.09.21
Kl:			19.00 – 21.00
Sted:			Teams

Til stede:
Ludovic Pochon-Guerin, leder
Arild Hartmann, sportslig leder/nestleder
Hilde Touya, varamedlem (sekretær)
Elisabeth Marki-Madsen, kasserer 

Sak 7.1/21 Godkjenning av saksliste
Sakslisten ble godkjent.

Sak 7.2/21 Godkjenning av forrige møtereferat 
Møtereferatet ble godkjent

Sak 7.3/21 Kommunikasjon. Status på publiserte innlegg, infoskriv og rutiner.
Styret diskuterte hvordan vi skal få på plass ett århjul til neste sesong. 
Følgende forslag ble fremmet, men ikke vedtatt: 
· Styret lager en liste over aktuelle sykkelritt for våre medlemmer i 2022.
· Lista legges frem for trenere for godkjenning. 
· Omforent liste legges på FB 
· I forkant av minst 5 utvalgte ritt så legger vi ut innlegg på FB hvor vi ber om tilbakemelding på hvem som ønsker å delta. 
· På de 5 utvalgte rittene så stiller vi med banner og styremedlemmer/trenere som danner ett BSK-område under rittet. 

Arild lager en sak på FB – Tur og Mosjon med resultater fra Stomperudrittet. Hilde sender resultatlista til Arild. 

Sak 7.4/21 Rekruttering. Planlagt foreldremøte
Styret ønsket å rekruttere flere ryttere til barne- og ungdomsgruppa. Dette lot seg ikke gjennomføre da det ikke var nok trenere som kunne delta på treningene. 
Rekrutteringsplanene utsettes til neste år. 

Styret diskuterte muligheten for å få ungdommer til å stille som trenere, og eventuelt om det skulle bli gitt kompensasjon for dette. Det er ikke så mange aktuelle kandidater og det vil være tidkrevende å få på plass et regelverk for denne ordningen. Styret diskuterer saken videre i neste møte. 

Sak 7.5/21 Grupper. Status og planer. Felles middag?
Det blir felles middag for styret, gruppeledere og trenere i BSK torsdag 30.september. 
Elisabeth har bestilt bord og ordnet arrangement-invitasjon på FB. Så langt har 13stk takket ja. Ludovic holder åpningstale før middagen hvor han sier noe om intensjonen med sammenkomsten.

Bjørn Holmen ønsker å få med BSK’ere på grenserittet i 2022, og treninger frem mot rittet. 
Elisabeth snakker med Bjørn i forhold til hva styret/klubben kan bidra med, og om han ønsker å delta på middagen på kroa.

Sak 7.6/21 Premiering og innkjøp
Hilde har bestilt og mottatt medaljer til både barn og voksne som deltok i Stomperudrittet. 
Hilde skaffer 15stk gavekort til en verdi av 500kr fra ski- og sykkelspesialisten.
Det er ønskelig at klubbrabatt skal gjelde ved bruk av gavekortet.  
Hilde deler ut medaljer og premier på avslutningen til barne- og ungdomsgruppa 13. oktober. Ludovic deler ut medaljer og premier til voksne ved å reise hjem til hver enkelt. 

Sak 7.7/21 Eventuelt: Spinning og ny partner
BSK har lagerplass 3 steder. Trento-lageret , lager i texasdalen og lager på skolen.  I tillegg har BSK en henger med telt, bord og stoler som står på gården til Knut Svartdal. 
Styret drar på lagerbefaring 22. september kl.19.00 med mål om å få oversikt over hva lagrene inneholder. 

Sponsorgruppen jobber med ny partner for spinningstreninger. Gruppen sjekker om de har mulighet for å tilby spinningsinstruktør. 
 

Neste møte: Mandag 25. oktober kl. 19:00




